שלמה נוי

שלמה נוי (נולד ב-12 במרץ 1953) הוא רופא מומחה ישראלי בפסיכיאטריה, פסיכוגריאטריה ומינהל רפואי, פרופסור מן המניין קליני בפקולטה לרפואה ע”ש סאקלר באוניברסיטת תל אביב ובעל תואר MBA מבית הספר לניהול INSEAD.

בעברו כיהן כמנהל בית החולים השיקומי וסמנכ”ל המרכז הרפואי שיבא למו״פ (1994–2019). בשנת 2016 שימש כמנהל בפועל של המרכז הרפואי ע”ש חיים שיבא. כיום הוא מכהן כנשיא הקריה האקדמית אונו, כסגן יו”ר דירקטוריון חברת תל השומר בע”מ למסחור טכנולוגיה רפואית, וכשותף ומנהל מדעי בקרן ההשקעות Guangzhou-Israel Biotechnology Fund (GIBF).

ביוגרפיה
שלמה נוי נולד ב-12 במרץ 1953 ברחובות ליעקב ולדוניה (לבית גרינברג) נוי.

למד רפואה במסגרת העתודה האקדמית, ובשנת 1977 קיבל תואר דוקטור לרפואה (M.D) מבית-הספר לרפואה הדסה ואוניברסיטה העברית בירושלים.

בין השנים 1978–1983 שירת בצה"ל כרופא בחיל הים, בדרגת רב-סרן.

בשנת 1985 קיבל תואר MBA במכון האירופאי ללימודי מנהל עסקים - INSEAD, בפונטנבלו.

בין השנים 1985–2000 עסק כמומחה בפסיכיאטריה. בין השנים 1987–1998 שימש מרצה בכיר קליני באוניברסיטת תל אביב בפקולטה לרפואה על שם סאקלר. בשנת 1998 התמנה לפרופסור חבר קליני.

בשנת 1997 קיבל תואר דוקטור במדיניות בריאות באוניברסיטת תל אביב.

סיים השתלמות במדיניות וכלכלת בריאות בבית הספר לרפואה באוניברסיטת מקמסטר בהמילטון שבקנדה.

בין השנים 1990 ל-1994 כיהן כסמנכ"ל בית החולים בילינסון.

שימש בין השנים 2001 עד 2003 כפרופסור מן המניין וסגן דיקן בקמפוס שיבא בבית הספר לרפואה ע"ש סאקלר באוניברסיטת תל אביב.

בשנת 2009 נמנה עם מייסדי בית ספר לרפואה בקפריסין, מיזם משותף של אוניברסיטת סנט ג'ורג' בלונדון , אוניברסיטת ניקוסיה, אוניברסיטת תל אביב והמרכז הרפואי שיבא, ועל כך העניק לו בית הספר בשנת 2019 תואר דוקטור לשם כבוד.

נוי כיהן כמנהל בפועל של המרכז הרפואי ע"ש חיים שיבא – תל השומר (2016), וכמנהל בית החולים השיקומי וסמנכ"ל שיבא למחקר, פיתוח ואקדמיה (1994–2019). הקים וניהל את השירות הפסיכוגריאטרי במרכז הרפואי שיבא. שימש כמנהל לנושא הניסויים הקליניים במרכז הרפואי שיבא, חבר ועדת הלסינקי ויו"ר ועדת פטנטים (משנת 1999 ועד 2016). כיום (2019) מכהן נוי כסגן יו"ר דירקטוריון חברת תל השומר בע"מ למסחור טכנולוגיה רפואית, אותה הקים ב-2006.

מומחה בתחום של איזון תרופתי ואינטראקציה בין תרופתית. משמש כעד מומחה בבית משפט לענייני משפחה בדבר כשרות משפטית.

נשוי לתמר נוי (אברהם), ולהם שני ילדים. מתגורר בתל אביב.

 פרסומים
נוי פרסם מעל ל־80 פרסומים, בהם מאמרים, פרקים בספרים וספרים, ובהם:
 Ravona-Springer R, Davidson M, Noy S, The Role of Cardiovascular Risk Factors in Alzheimer's Disease. CNS Spectr. 2003 Nov; 8(11) :824-33.
 Beeri MS, Goldbourt U, Silverman JM, Noy S, Schmeidler J, Ravona-Springer R, Sverdlick A, Davidson M. Diabetes mellitus in midlife and the risk of dementia three decades later. Neurology. Nov 23 ;63 (10): 1902-7. 2004
 Werner P, Miron E, Beeri MS, Davidson M, Noy S., Describing the social environment of elderly persons at the time of death. J Palliat Med. Apr 8(2): 440-7. 2005.
 Sylvie Luria, Shlomo Noy. Obtaining resources to promote medical research? Harefuha, Vol.151 pp. 181–182 (2012)
 Einat Engel-Haber (1),Irina Radomislensky, Arnona Ziv, Amiram Catz,Avi Ohry, Shlomo Noy, Israel Dudkiewicz, Gabi Zeilig. Journal of Spinal cord medicine. (2018) (Submitted).
 Noy S, Lachman R. "Black Market of Health Services in Israel". Tel-Aviv: Tel - Aviv University Press, 1998.

קישורים חיצוניים

 פרסומים של פרופ' שלמה נוי, באתר PubMed

 שלמה נוי, באתר Prabook 

הערות שוליים

קטגוריה:פסיכיאטרים ישראלים
קטגוריה:רבי-סרנים בצה"ל
קטגוריה:סגל מרכז רפואי רבין
קטגוריה:סגל המרכז הרפואי ע"ש חיים שיבא - תל השומר
קטגוריה:סגל אוניברסיטת תל אביב: רפואה
קטגוריה:סגל הקריה האקדמית אונו
קטגוריה:תל אביב-יפו: אישים
קטגוריה:בוגרי העתודה האקדמית
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:בוגרי המכון האירופאי ללימודי מנהל עסקים INSEAD
קטגוריה:בעלי תואר דוקטור מאוניברסיטת תל אביב
קטגוריה:נשיאי מכללות בישראל
קטגוריה:ישראלים שנולדו ב-1953